**Kurzuscím:** Lexikológia szeminárium

**Típus:** gyakorlat

**Kód:** BTNM246OMA

**Heti óraszám:** 2

**Kreditszám:** 2

**A számonkérés módja:** gyakorlati jegy

**Leírás:**

A szeminárium további példák segítségével szemlélteti és elmélyíti az előadáson közvetített tartalmakat, valamint gyakorlati feladatokon keresztül segíti a hallgatókat az ismereteik alkalmazásában. Segítséget kíván nyújtani továbbá a tananyag kapcsán felmerülő esetleges nehézségek tisztázásában és feloldásában. A félév folyamán a hallgatók megismerik a szóalkotás legfontosabb módjait a német nyelvben, és elsajátítják azok aktív és önálló használatát is. A kurzus kiemelt hangsúlyt fektet az idegen eredetű szókincs adekvát használatára, mivel a modern német nyelvre különösen jellemző jelenségről van szó, mely gyakran komoly problémákat okoz a magyar anyanyelvű hallgatók számára. A hallgatók a félév folyamán 6 dolgozatot írnak, melyekre százalékos értékelést kapnak. A gyakorlati jegyet a hat százalékos érték átlaga adja ki a következőképpen: 0-39% = elégtelen; 40-59% = elégséges; 60-79% = közepes; 80-89% = jó; 90-100% = jeles.

**Tematika:**

|  |  |
| --- | --- |
| **Hét** | **Téma** |
| 1. | A lexikológia tárgya és célja. A lexikon. A lexikológia rész- és határterületei. |
| 2. | A szó: ortográfiai, fonológiai és morfológiai definíciók. A lexéma. |
| 3. | A szóalkotás alapjai: morfológiai alapfogalmak |
| 4. | A szóalkotás típusai és fajtái (1) |
| 5. | A szóalkotás típusai és fajtái (2) |
| 6. | Az igék szóalkotási módjai |
| 7. | A főnevek szóalkotási módjai |
| 8. | A melléknevek és határozószók szóalkotási módjai |
| 9. | A jövevényszavak: nem natív szókincs, internacionalizmusok, idegen szavak |
| 10. | A szójelentés szemantikai szerkezete |
| 11. | Frazeologizmusok a mai német nyelvben |
| 12. | A lexikon időbeli változása: neologizmusok, archaizmusok, jelentésváltozás |
| 13. | Szakszókincs, terminológia, nyelvi változatok |
| 14. | Ismétlés, összefoglalás |

**Kötelező irodalom:**

Digitális oktatási segédanyagok

**Ajánlott irodalom:**

Mrazović, P. & Czichocki, S. (1997): *Lexikologie der deutschen Sprache.* Szeged: JATEPress.

Schippan, T. (2002): *Lexikologie der deutschen Gegenwartssprache*. 2. Auflage. Niemeyer.